Lærdalske lette infanterikompani

Det Lærdalske lette infanterikompani, også kjent som Leirdalske lette Infanterie Compagnie, var en norsk militæravdeling opprettet i 1801 som Leirdalske Skiløbercompagnie, skiftet navn til infanterikompani året etter.http://www.nrk.no/sf/leksikon/index.php/Krigshistoria_i_L%C3%A6rdal Avdelingen deltok i krigshandlingene i 1808 og 1814.NRK lest på nett 20. juni 2013. Til 1811 ble kompaniet ledet av den danske offiseren Wilhelm Jürgensen som få år tidligere hadde ledet en straffeekspedisjon mot lærdølene som nektet å gjøre militærtjeneste. Våren 1808 marsjerte avdelingen fra Lærdal til Hedmark og deltok blant annet i slaget ved Trangen og slaget på Jerpset.

I 1813–1814 deltok kompaniet i grensevakten i Østfold, kom i kamp sommeren 1814.SF fylkesarkiv : «Bautastein over Lærdalske lette infanteri-kompagni», lest på nett 20.juni 2013.

Omkring 1900 gikk avdelingen under navnet «4de kompani af Sogns linjebataljon». Både ved Hole kirke (Jürgensen hadde slått seg ned på Hole på Ringerike)Wilhelm Jürgensen NRK fylkesleksikon, lest 28. februar 2014. og på Lærdalsøyri er det reist bautastein til minne om avdelingen.

Henrik Angell skrev historien om kompaniet i boken Kaptein Jürgensen og Leirdølerne hans (1901).

 Bondeopprøret 
Bøndene i Lærdal hadde fra 1563 vært fritatt fra militærtjeneste på grunn av de store pliktene med vedlikehold av veier og skyss i Lærdal og over Filefjell. Da kongen i 1801 ville innrullere lærdøler i hæren ble det opprør. Lederen for opprøret, bonden Anders Olsen Lysne, ble arrestert og henrettet ved halshugging i Bergen i 1803. Flere andre fikk lange fengselsstraffer. Kongen benådet i 1808 de som fortsatt satt i fengsel på grunn av kompaniets store innsats i strid.

Referanser

Litteratur

Kategori:Avdelinger og forband i Hæren (Norge)
Kategori:Krigen med Sverige 1808–1809
Kategori:1814 i Norge
Kategori:Krigen med Sverige 1814
Kategori:Norske nedlagte militæravdelinger
Kategori:Militære avdelinger i 1814
Kategori:Holes historie
Kategori:Lærdals historie